CELEX: 62011TN0589
Language: hu
Date: 2011-11-17 00:00:00
Title: T-589/11. sz. ügy: 2011. november 17-én benyújtott kereset — Phonebook of the World kontra OHIM — Seat Pagine Gialle (PAGINE GIALLE)

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/28
            
         2011. november 17-én benyújtott kereset — Phonebook of the World kontra OHIM — Seat Pagine Gialle (PAGINE GIALLE)
   (T-589/11. sz. ügy)
   2012/C 32/58
   A keresetlevél nyelve: angol
   
      Felek
   
   
      Felperes: Phonebook of the World (Párizs, Franciaország) (képviselő: A. Bertrand, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Seat Pagine Gialle SpA (Milánó, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának 2011. augusztus 4-i határozatát (R 1541/2010-2. sz. ügy);
            
         
               —
            
            
               törölje a 161380. sz. „PIAGINE GIALLE” közösségi védjegyet, amelynek a 16. és 35. osztályok vonatkozásában a fellebbezési tanács előtti eljárásban részt vevő másik fél a jogosultja; és
            
         
               —
            
            
               az alperest kötelezze a jelen eljárás költségeinek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a „PAGINE GIALLE” szóvédjegy a 16. és 35. osztályba tartozó áruk és szolgáltatások vonatkozásában — 161380. sz. közösségi védjegy.
   
      A közösségi védjegy jogosultja: a fellebbezési tanács előtti eljárásban részt vevő másik fél.
   
      A közösségi védjegy törlését kérelmező fél: a felperes.
   
      A törlés iránti kérelem indokolása: a törlést kérelmező fél a kérelmét a 207/2009/EK tanácsi rendelet 52. cikke (1) bekezdésének a) pontjára alapította, nevezetesen arra, hogy a közösségi védjegyet a 207/2009/EK tanácsi rendelet 7. cikke (1) bekezdése c) és d) pontja előírásainak megsértésével lajstromozták.
   
      A törlési osztály határozata: a törlési osztály a törlés iránti kérelmet elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 52. cikke (1) bekezdésének a) pontjával együttesen értelmezett 7. cikke (1) bekezdése b), c) és d) pontjának megsértése, mivel a fellebbezési tanács nem alkalmazta a közösségi jog általános elveit, így különösen a Törvényszéknek a T-322/03. sz., Telefon & Buch kontra OHIM — Herold Business Data (WEISSE SEITEN) ügyben hozott ítéletében megállapított elveket, és nem alkalmazta a saját megállapításait sem, amelyek szerint a „PAGINE GIALLE” szavak semmilyen megkülönböztető képességgel nem rendelkeznek az olasz vásárlóközönség számára.